Stauroteek

Stauroteek (kreeka keele sõnadest σταυρός stauros 'rist' ja θήκη theke 'kast', 'mahuti') on relikviaar, millesse oli paigutatud usklikele austamiseks Kristuse risti (tõelise risti) reliikvia.Jesús Rodríguez Viejo. Parading Staurothekes in Norman Sicily: Relics, Community, and the Conversion of the Other. - Journal of Religious History, Volume 45, Issue 2 June 2021

Õigeusu ikoonide alase terminoloogia kontekstis, eriti venekeelses terminoloogias tähistab stauroteek (ставротека) ikooni, mille sisse ristikujulisse nišši paigutatakse eraldi rist.A DEMON AND A DATE. - ICONS AND THEIR INTERPRETATIONФилофеевская ставротека. - Христианство в искусстве

 Kirjeldus 
See relikviaaritüüp on Bütsantsi algupäraga ja suur osa kunstimuusemides või kirikutes asuvaid stauroteeke on valmistatud Bütsantsis, kuid juba varakeskajal jõudis risti reliikviaid, sageli keiserlike kingitustena Bütsantsist, Lääne-EuroopasseM. Breidenthal. The Byzantine Fieschi Morgan cross reliquary. - Smarthistory ja leidub ka sealsete meistrite tehtud stauroteeke, näiteks tiibaltari kujuline Staveloti triptühhon.

Stauroteek võis olla kastikujuline (näiteks Metropolitani Kunstimuuseumis asuv Fieschi Morgani stauroteek) või paneelikujuline (näiteks Limburgi toomkirikus asuv stauroteek), aga sageli anti sellele risti kuju.Jesús Rodríguez Viejo. Parading Staurothekes in Norman Sicily: Relics, Community, and the Conversion of the Other. - Journal of Religious History, Volume 45, Issue 2 June 2021

Teiste tuntumate bütsantsi stauroteekide hulka lisaks eelpoolnimetatutele kuuluvad Mettlachi stauroteek, Esztergomi stauroteek, Cortona stauroteek, Praha stauroteek, kardinal Bessarioni stauroteek. Kunagistest Bütsantsi stauroteekidest Lääne-Euroopa meistrite poolt osaliselt ümber tehtud ja täiendatud relikviaaride näited on Louvre'is asuv stauroteek ja Staveloti triptühhon. 

 Viited 

Kategooria:Kristlus
Kategooria:Keskaja kunst